CELEX: E2004C0039
Language: fi
Date: 2004-03-17 00:00:00
Title: EFTAn valvontaviranomaisen päätös N:o 39/04/KOL, tehty 17 päivänä maaliskuuta 2004, valtiontukea koskevien menettelysääntöjen ja aineellisten sääntöjen muuttamisesta 42. kerran lisäämällä uusi luku 25 A: alueellisen valtiontuen suuntaviivojen tarkistaminen – soveltaminen 1 päivän tammikuuta 2007 jälkeen

1.9.2005   
            
            
               FI
            
            
               Euroopan unionin virallinen lehti
            
            
               L 226/12
            
         EFTAn VALVONTAVIRANOMAISEN PÄÄTÖS
   
   N:o 39/04/KOL,
   tehty 17 päivänä maaliskuuta 2004,
   valtiontukea koskevien menettelysääntöjen ja aineellisten sääntöjen muuttamisesta 42. kerran lisäämällä uusi luku 25 A: alueellisen valtiontuen suuntaviivojen tarkistaminen – soveltaminen 1 päivän tammikuuta 2007 jälkeen
   EFTAN VALVONTAVIRANOMAINEN, joka
   ottaa huomioon Euroopan talousalueesta tehdyn sopimuksen (1) ja erityisesti sen 61–63 artiklan sekä pöytäkirjan 26,
   ottaa huomioon EFTA-valtioiden välisen, valvontaviranomaisen ja tuomioistuimen perustamista koskevan sopimuksen (2) ja erityisesti sen 24 artiklan ja 5 artiklan 2 kohdan b alakohdan sekä sen pöytäkirjassa 3 olevan I osan 1 artiklan (3),
   sekä katsoo seuraavaa:
   valvonta- ja tuomioistuinsopimuksen 24 artiklan mukaan EFTAn valvontaviranomainen varmistaa ETA-sopimuksen valtiontukea koskevien määräysten soveltamisen,
   valvonta- ja tuomioistuinsopimuksen 5 artiklan 2 kohdan b alakohdan mukaan EFTAn valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa taikka valvonta- ja tuomioistuinsopimuksessa nimenomaisesti näin määrätään tai jos EFTAn valvontaviranomainen pitää sitä tarpeellisena,
   EFTAn valvontaviranomainen palauttaa mieleen valtiontukea koskevat menettelysäännöt ja aineelliset säännöt (4), jotka valvontaviranomainen hyväksyi 19 päivänä tammikuuta 1994 (5),
   Euroopan yhteisöjen komissio (jäljempänä ’komissio’) antoi 8 päivänä toukokuuta 2003 tiedonannon alueellisen valtiontuen suuntaviivojen tarkistamisesta ja näiden suuntaviivojen soveltamisesta 1 päivän tammikuuta 2007 jälkeen (6),
   kyseinen tiedonanto on merkityksellinen myös Euroopan talousalueen kannalta,
   ETA:n valtiontukisääntöjen yhtenäinen soveltaminen on taattava koko Euroopan talousalueella,
   ETA-sopimuksen liitteen XV lopussa olevaan lukuun ’Yleistä’ kuuluvan II kohdan mukaan EFTAn valvontaviranomaisen on komissiota kuultuaan annettava oikeudelliset säädökset, jotka vastaavat komission antamia säädöksiä,
   EFTAn valvontaviranomainen on kuullut komissiota,
   EFTAn valvontaviranomainen on kuullut EFTAn jäsenvaltioita asiasta 3 päivänä helmikuuta 2004 pidetyssä monenvälisessä kokouksessa,
   ON TEHNYT TÄMÄN PÄÄTÖKSEN:
   
               1)
            
            
               Valtiontuen suuntaviivoja muutetaan lisäämällä niihin uusi luku 25 A ”Alueellisen valtiontuen suuntaviivojen tarkistaminen – soveltaminen 1 päivän tammikuuta 2007 jälkeen”, joka on tämän päätöksen liitteessä.
            
         
               2)
            
            
               Päätös annetaan tiedoksi EFTA-valtioille lähettämällä niille kirjeitse jäljennös tästä päätöksestä ja sen liitteestä.
            
         
               3)
            
            
               Päätös annetaan tiedoksi komissiolle ETA-sopimuksen pöytäkirjassa 27 olevan d kohdan mukaisesti lähettämällä sille jäljennös tästä päätöksestä ja sen liitteestä.
            
         
               4)
            
            
               Päätös ja sen liite julkaistaan Euroopan unionin virallisen lehden ETA-osastossa ja ETA-täydennysosassa.
            
         
               5)
            
            
               Tämä päätös on todistusvoimainen englannin kielellä.
            
         
      Tehty Brysselissä 17 päivänä maaliskuuta 2004.
      
         
            EFTAn valvontaviranomaisen puolesta
         
         Hannes HAFSTEIN
         
         
            Puheenjohtaja
         
         Einar M. BULL
         
         
            Kollegion jäsen
         
      
   
   
      (1)  Jäljempänä ’ETA-sopimus’.
   
      (2)  Jäljempänä ’valvonta- ja tuomioistuinsopimus’.
   
      (3)  Valvonta- ja tuomioistuinsopimuksen pöytäkirja 3 EFTA-valtioiden 10 päivänä joulukuuta 2001 muuttamassa muodossa. Muutokset tulivat voimaan 28 päivänä elokuuta 2003.
   
      (4)  Jäljempänä ’valtiontuen suuntaviivat’.
   
      (5)  Julkaistu alun perin EYVL:ssä L 231, 3.9.1994, s. 1 ja sen ETA-täydennysosassa N:o 32 samana päivänä, muutettu viimeksi 18 päivänä helmikuuta 2004 tehdyllä kollegion päätöksellä N:o 15/04/KOL (ei vielä julkaistu).
   
      (6)  Komission tiedonanto – Alueellisia valtiontukia koskevien suuntaviivojen tarkistaminen – soveltaminen 1. päivän tammikuuta 2007 jälkeen, EUVL C 110, 8.5.2003, s. 24.
   
      LIITE
      
         ”25A.   Alueellisia valtiontukia koskevien suuntaviivojen tarkistaminen – soveltaminen 1 päivän tammikuuta 2007 jälkeen
         
                     1)
                  
                  
                     EFTAn valvontaviranomainen (jäljempänä ’valvontaviranomainen’) julkaisi huhtikuussa 1999 alueellisia valtiontukia koskevat suuntaviivat (1).
                  
               
                     2)
                  
                  
                     Valvontaviranomainen on hyväksynyt näiden suuntaviivojen perusteella EFTAn jäsenvaltioiden aluetukikartat kaudeksi 2000–2006 sekä monia aluetukiohjelmia, joiden voimassaolo päättyy tämän kauden lopulla.
                  
               
                     3)
                  
                  
                     Suuntaviivojen voimassaoloaikaa ei ole rajattu. Niissä todetaan kuitenkin, että valvontaviranomainen tarkastelee niitä uudelleen viiden vuoden kuluttua soveltamisen alkamisesta.
                  
               
                     4)
                  
                  
                     Valvontaviranomainen on suorittanut tämän tarkastelun ja tullut siihen tulokseen, että suuntaviivojen tarkistaminen ei ole tällä hetkellä tarpeen.
                  
               
                     5)
                  
                  
                     Valvontaviranomainen on kuitenkin päättänyt suorittaa tarkistuksen aikanaan, jotta EFTAn jäsenvaltioille ja valvontaviranomaiselle jää riittävästi aikaa laatia, ilmoittaa ja hyväksyä aluetukikartat ennen vuoden 2006 loppua 1 päivänä tammikuuta 2007 alkavalle kaudelle.
                  
               
      
         (1)  Marraskuun 4 päivänä 1998 tehty kollegion päätös N:o 316/98/KOL, EYVL L 111, 29.4.1999, s. 46, ja ETA-täydennysosa N:o 18.”